
	LĒMUMS	
Ādažos, Ādažu novadā

2026. gada 15. jūlijā			       		 				      Nr. 259
	
[bookmark: _Hlk64012881]Par dzīvokļa īpašuma Kanāla ielā 81-3, Alderos, izsoles rezultātu apstiprināšanu

[bookmark: _Hlk81587303][bookmark: _Hlk78874623][bookmark: _Hlk142379754]Ādažu novada pašvaldības dome izskatīja elektronisko izsoļu vietnē https://izsoles.ta.gov.lv   05.06.2026. sagatavotu aktu Nr. 4559762/0/2026-AKT (turpmāk – Akts) par pašvaldības nekustamā īpašuma Kanāla ielā 81-3, Alderos, Ādažu pagastā, Ādažu novadā, kadastra numurs 8044 900 2293, kura sastāvā ietilpst: dzīvoklis Nr. 3 (platība 46,6 m²), 4666/68418 kopīpašuma domājamās daļas no būvēm ar kadastra apzīmējumiem 80440140109001 (daudzdzīvokļu māja), 80440140109002 (kūts), 80440140109003 (pagrabs) un zemes vienības 3603 m² platībā ar kadastra apzīmējumu 80440140109 (turpmāk - Īpašums), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 08.06.2026. sēdē (prot. Nr. ĀNP/1-7-14-2/26/22). 
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Īpašums tika nodots atsavināšanai ar domes 27.11.2025. lēmumu Nr. 454 “Par pašvaldības nekustamā īpašuma Kanāla ielā 81-3, Alderos atsavināšanu”. 
2. Īpašuma tirgus novērtējumu veica SIA “VCG Ekspertu grupa” sertificēts vērtētājs  (reģistrācijas Nr. 40003554692) un tā tirgus vērtība vērtēšanas dienā 13.01.2026. noteikta 25 200,00 euro (precizēts tirgus vērtības aprēķins reģistrēts 06.03.2026. ar Nr. ĀNP/1-11-1/26/1409).
3. Ar domes 26.03.2026. lēmumu Nr. 120 “Par nosacītās cenas apstiprināšanu un izsoles rīkošanu dzīvokļa īpašumam Kanāla iela 81-3, Alderi” Īpašumam izsoles sākumcena noteikta 25 200,00 euro. 
4. [bookmark: _Hlk142383895]Īpašuma izsoles noteikumi Nr. ĀNP/1-7-14-1/26/5 (turpmāk – Izsoles noteikumi) tika apstiprināti ar Komisijas 22.04.2026. lēmumu (prot. Nr. ĀNP/1-7-14-2/26/14).
5. [bookmark: _Hlk142379569][bookmark: _Hlk87621176]Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 23.04.2026. tika publicēta pašvaldības tīmekļvietnē https://www.adazunovads.lv un 29.04.2026. – izdevumā "Latvijas Vēstnesis" (oficiālās publikācijas Nr. OP 2026/82.IZ9 ), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 05.05.2026. plkst.13:00 un noslēdzās 04.06.2026. plkst.13:00. No Akta izriet, ka izsolei bija autorizēts viens dalībnieks, kurš ar 1. soli nosolīja augstāko cenu, un, atbilstoši Izsoles noteikumu 6.2. punktam, ir atzīstams par izsoles uzvarētāju, iegūstot tiesības slēgt Īpašuma pirkuma līgumu ar tūlītēju samaksu par summu 25 700,00 euro (divdesmit pieci tūkstoši septiņi simti eiro, nulle centi).
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 08.06.2026. lēmumu (prot. Nr. ĀNP/1-7-14-2/26/22).
8. Saskaņā ar Izsoles noteikumu 6.2. punktu izsoles uzvarētājs 03.07.2026. pašvaldības kredītiestādes kontā ir samaksājis pirkuma summu 23 180,00 euro, tas ir, starpību starp par Īpašumu nosolīto cenu (25 700,00 euro) un pirms izsoles iemaksāto nodrošinājuma summu (2 520,00 euro).
9. Publiskas personas mantas atsavināšanas likums nosaka: 
9.1. 30. panta pirmā daļa - piedāvātā augstākā summa jāsamaksā par nosolīto nekustamo īpašumu divu nedēļu laikā no izsoles dienas, ja izsoles noteikumi neparedz citu termiņu; iemaksātā nodrošinājuma (16. pants) summa tiek ieskaitīta pirkuma summā; 
9.2. 34. panta otrā daļa - institūcija, kas organizē mantas atsavināšanu (9. pants), izsoles rezultātus apstiprina ne vēlāk kā 30 dienu laikā pēc 30. pantā paredzēto maksājumu nokārtošanas; 
9.3. 36. panta pirmā daļa – publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.
Dome secina, ka 04.06.2026. noslēgušās Īpašuma izsoles rezultāti ir apstiprināmi.
Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo daļu, kā arī Izsoles noteikumu 6.2., 6.8. un 6.9. apakšpunktu, Ādažu novada pašvaldības dome
NOLEMJ:
1. Apstiprināt Ādažu novada pašvaldības mantas - nekustamā īpašuma ar kadastra numuru 8044 900 2293, kas atrodas Kanāla ielā 81-3, Alderos, Ādažu pag., Ādažu nov., 04.06.2026. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4559762/0/2026-AKT. Akts 05.06.2026. sagatavots elektronisko izsoļu vietnē  https://izsoles.ta.gov.lv.
1. Slēgt pirkuma līgumu par 1. punktā noteikto nekustamo īpašumu ar Vārds Uzvārds (pers. kods) par pirkuma summu 25 700,00 euro (divdesmit pieci tūkstoši septiņi simti eiro, nulle centi).
1. Pašvaldības mantas iznomāšanas un atsavināšanas komisijai 10 (desmit) darbadienu laikā pēc izsoles rezultātu apstiprināšanas publicēt pašvaldības tīmekļvietnē www.adazunovads.lv 1. punktā norādīto informāciju. 
1. Pašvaldības Centrālās pārvaldes Juridiskajai un iepirkumu nodaļai trīs nedēļu laikā pēc šī lēmuma pieņemšanas sagatavot parakstīšanai 2. punktā noteikto līgumu. 
1. Domes priekšsēdētājam viena mēneša laikā pēc šī lēmuma pieņemšanas noslēgt 2. punktā noteikto līgumu.
1. Pašvaldības Centrālās pārvaldes Nekustamā īpašuma nodaļai veikt īpašuma tiesības pārejas noformēšanu zemesgrāmatā no pašvaldības uz Vārds Uzvārds vārda.
1. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētāja vietnieks
attīstības jautājumos								      Ģ. Dubkēvičs

